Here is a page extracted from Wikipedia that may contain CSS, HTML, and a lot of unformatted text.

Title: اخر ليله
Content: اخر ليله

كلماتها 
اخر ليله

وسهرنا لحد الفجر...مافات علينا...وصبح على عنينا

وسهرنا ...وأتاري العمر ...كان ناسينا...وياريته نسينا

كان الفرح معانا ليلتها...وكان الحب ليلتها تالتنا

وكانت ليله...أحلى ليله

بس ياخسارة ساعتها...قد فرحتنا ساعتها

قلبي كان حاسس ليلتها

ان الليله دي اخر ليله

غريبه ساعات ...بتمر الساعات ...مالصبح عليه

من قبل ماييجي وأنا حاسه بحاجات ...مش عرفه ايه هى

واليوم ده مليانه بالاحساس ده هو

من الصبح قلقانه ...قبل ماييجي هو

ماشيه...رايحه جايه...أتزوق دلوقتي ولا بدري شويه

وغريبه غريبه ايه جرالي ايه؟...وايه الحيره ديه وايه الداعي ليها؟

ايه غير لي حالي ...اول مره هى يجيني حبيبي فيها؟

وكانت ليله...أحلى ليله

بس ياخسارة ساعتها...قد فرحتنا ساعتها

قلبي كان حاسس ليلتها

ان الليله دي اخر ليله

نصيب...وبيقولوا نصيب...وغنوا فى المواويل...على المكتوب ياليل

وعالعين اللى تصيب...نصيب

وتبعد القريب...ويبقى الليل طويل...على المحبوب وويل

ولا يرتاح فيه حبيب ...نصيب

واليوم ده حقيقي حلمت ان حبيبي...جم سألوا عليه

رد بصوته عليهم...سألته هتروح ليهم؟...وهتغيب قد ايه؟

قاللي جاي الليله...وفاتت

ييجي ميت ليله...على اخر أحلى ليله

وكانت ليله...أحلى ليله

بس ياخسارة ساعتها...قد فرحتنا ساعتها

قلبي كان حاسس ليلتها

ان الليله دي اخر ليله

شوف 
ليستة اغانى شاديه

اغانى شاديه
اغانى باللغه المصريه